આ સમયે લક્ષ્મીબેન ઉંઘમાંથી જાગી ગયા હતા અને તેમણે બુમાબુમ કરતા અન્ય રૂમમાં ઉંઘી રહેલા તેમના પુત્ર અરવિંદભાઈ પણ જાગી જતા તેઓ દોડી આવ્યા હતા. પરંતુ આરોપીએ તેમને છરીનો ભય બતાવી એક રૂમમાં પુરી દીધો હતો. આ પછી છરીના ઈશારે કોઈ પણ રીતે વૃધ્ધાને ઘરની બહાર અવાવરૂ સ્થળે અપહરણ કરી લઈ ગયા હતા જયાં તેમનું ગળુ દબાવી વૃધ્ધાની હત્યા નિપજાવી હતી. આ સમયે આરોપીએ વૃધ્ધાના કાનમાં પહેરેલા રૂા.15 હજારની કીંમતના સોનાના બુટીયાની તથા અરવિંદભાઈ રૂમની બહાર આવ્યા હતા અને ઘરમાં તપાસ પોતાના માતા નજરે નહીં ચઢતા આખરે પોલીસમાં ફરીયાદ નોંધાવી હતી. આથી જીલ્લા પોલીસવડા શરદ સિંઘલ ડીવાયએસપી પીઆઈ કે.કે. બુધલ, એલસીબી પોલીસ સ્ટાફ વગેરે દોડી ગયા હતા અને નજીકમાં વાડી વિસ્તારમાંથી વૃધ્ધનો મૃતદેહ કબજે કરી પોસ્ટમોર્ટમ માટે હોસ્પિટલમાં મોકલી આપી અને આરોપીને ઝડપી લેવા તપાસનો ધમધમાટ શરૂ કર્યો છે. આમ જામનગરમાં લુંટના ઈરાદે વધુ એક વૃધ્ધાની હત્યા થતા ચકચાર જાગી છે.